eElurikkus | The world in a rucksack
THE WORLD IN A RUCKSACK. 100 Years of Natural Science Expeditions
Tartu Ülikooli loodusmuuseumi näitus „MAAILM SELJAKOTIS. 100 aastat loodusteaduslikke ekspeditsioone“ on pühendatud rahvusülikooli sajandale juubelile.
Maailm on väärt, et teda enam kui kord avastatakse – need Lennart Meri sõnad on motoks Tartu Ülikooli loodusmuuseumi näitusele, mis annab ülevaate Eesti loodusteaduse arengusuundadest viimase sajandi jooksul nähtuna läbi loodusteaduslike ekspeditsioonide. Näitusele valitud lugudest näeme, kuidas ekspeditsioonidel kogutud materjalide ja teadmiste abil kujunevad ideed liigirikkuse ning looduskeskkonna säilitamiseks.
Näitus keskendub geoloogia, zooloogia, botaanika ja mükoloogia valdkondadele, kus ekspeditsioonidelt kaasa toodud materjal talletatakse edasiseks uurimiseks teaduslikes kollektsioonides.
Eri ajaperioodide vaimsust toovad näitusekülastajate silme ette ajaloolised arhiivikaadrid ja fotod. Eksponeeritud on mitmed reisidelt kaasa toodud objekte, millel on lisaks teaduslikule väärtusele põnevad lood.
eElurikkuse veebirakenduse abil kuvatakse viimase saja aasta jooksul Tartu teadlaste ekspeditsioonid ning nende käigus avastatud uued liigid koos leiuandmetega. Teadlaste poolt on uusi liike avastatud ligi 900 ning nende leiukohad näitavad, et uurimistöö on viinud meie teadlasi ekspeditsioonidele üle kogu maailma.
Näitust saab vaadata 26.04 - 31.10 Tallinna Loomaaias alates 27. 11 Tartu Ülikooli loodusmuuseumis
Näitus kuulub Rahvusülikool 100 sündmuste programmi.